અને છતાં દરેક સ્થળની વિશેષતા માણવી અને મંઝિલ સુધી પહોંચવું અનિવાર્ય છે. માર્ગમાં આવેલી અડચણોને જેટલી સહજતાથી, ખુશી ખુશી અને આનંદપૂર્વક પાર કરીશું, મંઝિલ પર પહોચ્યાંનો સંતોષ એટલોજ અનન્ય મળશે. આ વાંચવું જેટલું સરળ છે કરવું એટલું જ અઘરું છે પણ થોડું વિચારીયે તો આપણી પાસે અહર્નિશ બે ગાઇડ એવાં છે જે ટાઢ હોય કે તડકો, વરસાદ હોય કે દુકાળ, ઠંડી હોય કે ગરમી સતત આપણી સાથે આપણને માર્ગદર્શન આપવા હાજર જ હોય છે. અગર આપણે માત્ર ભીતરનો ઘોંઘાટ બંધ કરી એમનો અવાજ સાંભળીશું તો આખીય સફર આનંદદાયક અને સંતોષપૂર્ણ બની રહેશે.